Teknologjia grafike

Teknologjia grafike hynë në grupin e industrive prodhuese. Detyra themelore e saj është projektimi, përgatitja, shtypi (shumëzimi) dhe përpunimi grafik i prodhimeve të shtypura grafike.
	Fazat kryesore të punës në prodhimtarinë grafike janë: punimi i radhitjes, punimi i modeleve kopjuese, punimi i formave të shtypit, shumëzimi (shtypi) dhe përpunimi grafik në libërlidhje.

 Historia e shtypit 
Presën e parë tipografike me shkronja lëvizëse e konstruktoi Johan Gutenberg në shekullin e XV-të. Në fillim të shekullit të XVI-të në Evropë kishte mbi 1000 shtypshkronja. Gradualisht nga shtypësi i librit filloi të ndahej shkrirëshkruesi, botuesi dhe librari, secili duke e zhvilluar veprimtarinë e vet të pavarur. Gjithashtu letërpunuesit, pergamentarët dhe libërlidhësit në kohën e Gutenbergut zhvilluan veprimtari të veçanta siç ishin edhe ilustratori, druprerësi dhe bakërprerësi.
Historinë e shtypit gjatë historisë e klasifikojmë në:	
Periudha para Guitenbergut, deri në vitin 1445.
Periudha e zbulimeve të Gutenbergut, nga viti 1445-1812.
Periudha e mekanizimit, nga viti 1812-1900.
Periudha e automatizimit, nga viti 1900-1950.
Periudha e elektronikës, e kompjuterizmit dhe e internetit, nga viti 1950 e deri më sot.

 Teknikat themelore të shtypit 
Teknikat themelore të shtypit kloasifikohen në bazë të elementeve të shtypit në formë të shtypit, e ato janë:
Shtypi i lartë (Tiposhtypi, Shtypi fleksografik dhe Shtypi leterset)
Shtypi i rrafshtë (Litografia, Ofset shtypi dhe Dritështypi)
Shtypi i thellë (Shtypi i çeliktë dhe Bakërshtypi) dhe
Shtypi i depërtueshëm (Shtypi me shabllon dhe Sitoshtypi)

 Kontribues në lëminë e Teknologjisë grafike 

Nezir Berisha dhe Abdurrahman Simnica autor të disa punimeve nga lëmia e grafikës, mes të cilave edhe të një libri "Bazat e teknologjisë grafike", Prishtinë, 2005, 256 faqe.